# Aixecador

### De Viquipèdia

Aixecadora dels Castellers de Badalona

L'Aixecador és el casteller que ocupa el penúltim pis de les estructures humanes anomenades castells.

També és conegut amb el nom d'acotxador, cassola o cassoleta, sent aquestes dues darreres denominacions pròpies del Vendrell al Baix Penedès.

Normalment l'aixecador és un nen o nena de 5 a 10 anys i el més menut de l'estructura del castell, exceptuant les colles universitàries que només disposen de castellers d'edat més avançades.

La seva posició al castell és acotxada (d'aquí el nom d'acotxador) i és un punt de recolzament per l'enxaneta en el moment d'aixecar-se (d'aquí el nom d'aixecador) i fer l'aleta.

En un castell d'estructura de 5, pugen dos aixecadors, un per l'estructura del 3 i un altre per l'estructura del 2.

Hom considera que en els pilars no hi ha aixecadors, atès que cap casteller adopta la posició pròpia d'aquest pis. Per això, el nom del penúltim casteller d'un pilar correspon al de l'alçada on es troba, com passa en tots els pisos del tronc. Per exemple, quart, en un pilar de cinc.

Obtingut de "http://ca.wikipedia.org../../../a/i/x/Aixecador.html"

Categoria: Castellers

##### Views

- Article
- Discussió
- Revisió actual

##### Cerca